हूवर धरण

हूवर धरण (इंग्लिश: Hoover Dam) हे अमेरिकेच्या नेव्हाडा व अ‍ॅरिझोना राज्यांच्या सीमेवरून वाहणाऱ्या कॉलोराडो नदीवरील एक धरण आहे. १९३६ साली बांधून पूर्ण केलेले हूवर धरण ३७९ मी लांब व २२१.४ मी उंच आहे या धरणाच्या मागील बाजूला मीड हे जगातील खुपच मोठ्या तळ्यांपैकी एक तळे आहे. या तळ्याने ६०३ वर्ग इतके क्षेत्रफळ व्यापलेले आहे. या तळ्याच्या काठाची लांबी ८८९ कि. मी. इतकी आहे. हुव्हर धरणातून जलविद्यूत निर्माण करण्याची सोय आहे. नैऋत्य अमेरिकेतील दुष्काळी व वाळवंटी भागांत पाणी तसेच जलविद्युत निर्मितीसाठी हे धरण बांधले गेले. ह्या धरणामधून २०८० मेगावॉट विजनिर्मिती व ११,००० घनमीटर प्रतिसेकंद जलप्रवाह होऊ शकतो. लास व्हेगास शहराच्या ४० किमी आग्नेयेला असलेले हूवर धरण ह्या भागातील एक लोकप्रिय पर्यटक आकर्षण आहे. संदर्भ बाह्य दुवे अधिकृत संकेतस्थळ नेव्हाडा राज्याचे पर्यटन संकेतस्थळ Archived 2018-06-01 at the वेबॅक मशीन. 36°0′56″N 114°44′16″W